Tolgenira va bira (suterot)
Tolgenira va bira tir stuvaf berpot ke Jules Verne sanegayan bak 1905, tis tana karba ke Yona zultafa koyara nevatum.

Vildeks 
De Schaller W-ye tir dritik vajgen gan « Francafu Sistu ta Saxarafa Bira » ta ginura va abdumimaks va andura va Saxara.

Mivirubik stan gan yon divgugayan Tuareg mikrik volokon tsuned. Hadjar okilik su zo kostoler ise koe Tunus fu zo malyerotar voxe tuke dofuguca ke intaf grelt isu gadikya isu berikyeeem, zdarion lajukosongar aze va letaxo kolakir.

Batdume nendanon gan milkam, De Schaller W-ye do François kwikye va domegeem ke direkefa bira ta vayara va koinkera va molt kodisuker. Ke fuzodesikeem, Hardigan redakik va milk dirgar. Villette rikulik is Nicol rizik dositan gan Va-d'l'Avant okol is Coupe-à-Cœur vakol dere tid ke brinuga.

Yunkexa 
Konaka yunkexa va berpot, koe piskura ke 1905

Dere rupel 
 Jules Verne' : Francavaf suterotik ( 1828-1905 )
 (fr) Tolgenira va bira, dene Wikisource''

Vuestexa 

Tolgenira va bira
Tolgenira va bira
Tolgenira va bira
Tolgenira va bira
Tolgenira va bira